Lucy中腺病毒發高燒流鼻涕 李璨琛太太:佢咳到肺癆咁
李璨琛兩個寶貝女李元元(Lucy)和李斐斐(Sucy)近日先後病倒,Lucy媽梁志瑩今日凌晨於限時動態發文,透露妹妹疑似被家姐李元元傳染腺病毒:「最近心好累,家姐之前腺病毒搞5咗成個幾禮拜,好番冇耐,又突然間發高燒流鼻涕,今日又咳到肺癆咁,然後阿妹琴(噚)日又突然間發高燒,跟住今日又發現佢有好多眼膠,然後我發現佢應該都係中咗腺病毒,我今日就係不停幫阿妹抹眼屎搽精油叫家姐食中藥,無限輪迴。#小朋友病真係慘過自己病 #徘徊在客服梁與護士梁之間」
Lucy媽今日分享Lucy嘅照片,只見平日十分精靈嘅Lucy「大」字形攤在軟墊上,連眼袋都出埋嚟。Lucy媽亦表示:「一睇就知佢琴日經歷咗好多」之後亦在限動感謝大家集氣,又指自己平時好少會呻:「我琴晚臨瞓前許咗個願,我話寧願我病,唔該我兩個女好返,今朝肥Lu起身竟然無咳過,當然佢係呆嘅,但起碼冇再咳先啦!至於阿妹眼屎係有嘅,但起碼佢冇再發燒先啦,而我,又真係願望成真嘅,我一起身喉嚨痛!仲有好多事情要做!係唔可以病㗎。」